Viimase vabatreeningu võitis Verstappen, Leclerci Ferrarit tabasid mootoriprobleemid - F1 - Postimees Sport: Värsked spordiuudised Eestist ja välismaalt
Viimase vabatreeningu võitis Verstappen, Leclerci Ferrarit tabasid mootoriprobleemid
Kuninglik vormelisari F1 on jõudnud Ameerika Ühendriikidesse, kus toimub tänavuse hooaja 19. etapp. Kolmanda vabatreeningu võitis Red Bulli sõitja Max Verstappen.
Verstappen läbis parimal katsel Austini ringraja ajaga 1.33,305, edestades teise koha saanud Ferrari pilooti Sebastian Vettelit 0,218 sekundiga. Kolmanda koha saavutas McLareni mees Lando Norris, kaotust Verstappenile kogunes 0,513 sekundit.
Mercedese sõitjad Valtteri Bottas ja Lewis Hamilton said vastavalt neljanda ja viienda koha. Kuues oli Toro Rosso piloot Alexander Albon. Vetteli meeskonnakaaslase Charles Leclerci Ferrarit tabasid kolmanda vabatreeningu varajases faasis mootoriprobleemid ja monacolane ei saanud tulemust kirja.